stanford-oval/wikipedia huggingface dataset:
พระเจ้ามุฮัมมัดที่ 8 อัลอะมีนแห่งตูนิเซีย

พระเจ้ามุฮัมมัดที่ 8 อัลอะมีนแห่งตูนิเซีย (อาหรับ: الأمين باي بن محمد الحبيب, al-ʾAmīn Bāy bin Muḥammad al-Ḥabīb; 4 กันยายน 1881 – 30 กันยายน 1962) พระองค์ได้ขึ้นราชสมบัติเป็นเบย์แห่งตูนิสองค์สุดท้ายตั้งแต่ 15 พฤษภาคม 1943 ถึง 20 มีนาคม 1956 และได้ขึ้นราชสมบัติเป็นพระมหากษัตริย์แห่งตูนิเซียพระองค์แรกตั้งแต่ 20 มีนาคม 1956 จนกระทั่งพระองค์จะถูกปลดในวันที่ 25 กรกฎาคม 1957 พระองค์เป็นพระโอรสของพระเจ้ามุฮัมมัดที่ 6 อัลฮะบีบแห่งตูนิเซีย เบย์แห่งตูนิสพระองค์ก่อน
พระเจ้ามุฮัมมัดที่ 8 อัลอะมีน ครองราชย์หลังจากที่กองทัพเสรีฝรั่งเศสปลดพระเจ้ามุฮัมมัดที่ 7 แห่งตูนิเซียลูกพี่ลูกน้องของพระองค์ ด้วยข้อหาว่าพระเจ้ามูฮัมหมัดที่ 7 สมรู้ร่วมคิดกับฝรั่งเศสเขตวีชี เมื่อ 20 มีนาคม 1956 พระองค์ได้ประกาศอิสรภาพของตูนิเซีย และปกครองตูนิเซียในฐานะพระมหากษัตริย์พระองค์แรกอย่างเต็มรูปแบบอย่างไรก็ตามสถาบันพระมหากษัตริย์ไม่ได้ตอบสนองตามความคาดหวังของประธานาธิบดีฮะบีบ บูรกีบะฮ์ (Habib Bourguiba) พระองค์ถูกปฏิวัติเมื่อ 25 กรกฎาคม ค.ศ. 1957
พระเจ้ามุฮัมมัดที่ 8 ต้องเสด็จย้ายไปพำนักที่มาโนอูบา ภายใต้การเฝ้าดูของรัฐบาล และก็ได้รับอนุญาตให้กลับตูนิสหลังพระชายาสิ้นพระชนม์ พระองค์เสด็จสวรรคตเมื่อวันที่ 30 กันยายน ค.ศ. 1962 ที่ตูนิส ขณะทรงมีพระชนมายุได้ 81 พรรษา พระองค์ไม่เคยสละสิทธิในราชบัลลังก์ ผู้อ้างสิทธิ์ต่อจากพระองค์คือเจ้าชายฮุสเซน บีย์ซึ่งเป็นพระโอรสของพระองค์
บรรณานุกรม

Martin Meredith. The State of Africa. — Free Press (London), 2005. — ISBN 978-0-7432-3222-7
โฌลต์ เลิฟ

ผู้จัดการทีมชาวฮังการี
| 0 | 1 | 2 | 3 |
| --- | --- | --- | --- |
 เลิฟกับสโมสรฟุตบอลปารีแซ็ง-แฌร์แม็ง ใน ค.ศ. 2019
ข้อมูลส่วนตัว
วันเกิด:   (1979-04-29) 29 เมษายน ค.ศ. 1979 (45 ปี)
สถานที่เกิด:  บูดาเปสต์ ประเทศฮังการี
ส่วนสูง:  1.83 ม.
ตำแหน่ง:  แบ็กซ้าย
สโมสรเยาวชน
:  อูยแป็ชต์
สโมสรอาชีพ*
| ปี |  ทีม |  ลงเล่น |  (ประตู) |
| ค.ศ. 1998–2002 |  อูยแป็ชต์ |  97 |  (6) |
| ค.ศ. 2002–2005 |  เอแนร์กีค็อทบุส |  79 |  (5) |
| ค.ศ. 2005–2006 |  ฮันซาร็อสท็อค |  11 |  (0) |
| ค.ศ. 2006–2008 |  1899 ฮ็อฟเฟินไฮม์ |  39 |  (0) |
| ค.ศ. 2009–2011 |  ไมนทซ์ 05 |  29 |  (0) |
| ค.ศ. 2010–2011 |  → ไมนทซ์ 05 II |  4 |  (0) |
| รวม |   |  259 |  (11) |
ทีมชาติ
| ค.ศ. 1999–2000 |  ฮังการี ยู-21 ปี |  3 |  (0) |
| ค.ศ. 2002–2008 |  ทีมชาติฮังการี |  25 |  (1) |
จัดการทีม
ค.ศ. 2012–2014:  สโมสรฟุตบอลเร็ดบุลซัลทซ์บวร์ค (เยาวชน)
ค.ศ. 2014–2015:  สโมสรฟุตบอลเร็ดบุลซัลทซ์บวร์ค (ผู้ช่วย)
ค.ศ. 2015–2018:  แอร์เบ ไลพ์ซิช (ผู้ช่วย)
ค.ศ. 2018–2020:  ปารีแซ็ง-แฌร์แม็ง (ผู้ช่วย)
ค.ศ. 2021–:  เชลซี (ผู้ช่วย)
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
โฌลต์ เลิฟ (ฮังการี: Lőw Zsolt; 29 เมษายน ค.ศ. 1979 – ) เป็นอดีตนักฟุตบอลชาวฮังการี และปัจจุบันเป็นผู้ฝึกสอนฟุตบอลระดับอาชีพ โดยเป็นผู้ช่วยผู้ฝึกสอนคนปัจจุบันของสโมสรฟุตบอลเชลซีในพรีเมียร์ลีกแก่โทมัส ทุคเคิล ซึ่งเขาเคยช่วยเหลือที่ปารีแซ็ง-แฌร์แม็ง เขาเคยทำหน้าที่เป็นกองหลังในอาชีพการเล่นของเขา อดีตสโมสรของเขา ได้แก่ สโมสรฟุตบอลอูยแป็ชต์, เอแนร์กีค็อทบุส, ฮันซาร็อสท็อค และเทเอ็สเก 1899 ฮ็อฟเฟินไฮม์
อาชีพการเล่น

ตั้งแต่ ค.ศ. 2009 ถึง 2011 เลิฟเล่นให้แก่ทีมไมนทซ์ 05 ภายใต้ผู้ฝึกสอนคือโทมัส ทุคเคิล
อาชีพผู้ฝึกสอน

เลิฟเริ่มอาชีพผู้ฝึกสอนของเขาในอีกหนึ่งปีต่อมา ซึ่งคือ ค.ศ. 2012 ในตำแหน่งผู้ช่วยผู้ฝึกสอนของเพเทอร์ ไซด์เลอร์ ที่สโมสรฟุตบอลลีเฟอริง ซึ่งเป็นทีมฟาร์มของสโมสรฟุตบอลเร็ดบุลซัลทซ์บวร์ค เมื่ออาดี ฮึทเทอร์ เข้าร่วมทีมซัลทซ์บวร์คในฐานะผู้ฝึกสอนใน ค.ศ. 2014 เลิฟกลายเป็นผู้ช่วยของเขาจนกระทั่งฮึทเทอร์ออกไปแบร์น ซึ่งซัลทซ์บวร์คคว้าดับเบิลแชมป์จากการแข่งออสเตรียนฟุตบอลบุนเดิสลีกา ฤดูกาล 2014–15 และออสเตรียนคัพ ฤดูกาล 2014–15 ในเวลาเดียวกัน เลิฟได้เข้าร่วมทีมแอร์เบ ไลพ์ซิช โดยเป็นหนึ่งในผู้ช่วยของรัล์ฟ รังนิค เมื่อไลพ์ซิชเลื่อนชั้นสู่บุนเดิสลีกา รังนิคก็เลิกเป็นผู้ฝึกสอน และจ้างรัล์ฟ ฮาเซินฮึทเทิล เป็นผู้ฝึกสอน ซึ่งยังคงทำงานกับเลิฟในฐานะผู้ช่วยของเขาต่อไป ทีมไลพ์ซิชสิ้นสุดลงด้วยตำแหน่งรองแชมป์บุนเดิสลีกา ฤดูกาล 2016–17 ในฤดูกาลถัดมา ทีมไลพ์ซิชหลุดออกจากแชมเปียนส์ลีกและไปเล่นยูโรปาลีกต่อไป หลังจากเอาชนะทีมนาโปลีและเซนิตเซนต์ปีเตอร์สเบิร์ก พวกเขาแพ้มาร์แซย์ในรอบก่อนรองชนะเลิศ
ในเดือนกรกฎาคม ค.ศ. 2018 เมื่อฮาเซินฮึทเทิลตัดสินใจออกจากทีมไลพ์ซิช เลิฟก็ย้ายไปร่วมกับโทมัส ทุคเคิล ในตำแหน่งผู้ช่วยที่สโมสรฟุตบอลปารีแซ็ง-แฌร์แม็ง
ในเดือนธันวาคม ค.ศ. 2020 เลโอนาร์ดู ผู้อำนวยการด้านกีฬาของปารีแซ็ง-แฌร์แม็ง ได้ยกเลิกสัญญาของทุคเคิล โดยลูกทีมของทุคเคิล รวมทั้งเลิฟ ก็ถูกปล่อยให้ไปเช่นกัน เลิฟได้ไปกับทุคเคิล เมื่อชาวเยอรมันผู้นี้ได้รับการว่าจ้างจากสโมสรฟุตบอลเชลซีของการแข่งพรีเมียร์ลีกในเดือนต่อมา
สถิติอาชีพ

อ้างอิง:
| สโมสร | ฤดูกาล | ลีก> ดิวิชัน | ลีก> ลงเล่น | ลีก> ประตู | ถ้วย> ลงเล่น | ถ้วย> ประตู | แห่งทวีป> ลงเล่น | แห่งทวีป> ประตู | รวม> ลงเล่น | รวม> ประตู |
| --- | --- | --- | --- | --- | --- | --- | --- | --- | --- | --- |
| อูยแป็ชต์ | 1998–99 | แน็มแซตีบ็อยโนกชาก 1 | 2 | 0 |  |  | 1 | 0 | 3 | 0 |
| อูยแป็ชต์ | 1999–2000 | แน็มแซตีบ็อยโนกชาก 1 | 30 | 0 |  |  | 1 | 0 | 31 | 0 |
| อูยแป็ชต์ | 2000–01 | แน็มแซตีบ็อยโนกชาก 1 | 28 | 1 |  |  | – | – | 28 | 1 |
| อูยแป็ชต์ | 2001–02 | แน็มแซตีบ็อยโนกชาก 1 | 37 | 5 |  |  | – | – | 37 | 5 |
| อูยแป็ชต์ | รวม | รวม | 97 | 6 |  |  | 2 | 0 | 99 | 6 |
| เอแนร์กีค็อทบุส | 2002–03 | บุนเดิสลีกา | 31 | 0 | 2 | 0 | – | – | 33 | 0 |
| เอแนร์กีค็อทบุส | 2003–04 | ซไวเทอบุนเดิสลีกา | 26 | 4 | 1 | 0 | – | – | 27 | 4 |
| เอแนร์กีค็อทบุส | 2004–05 | ซไวเทอบุนเดิสลีกา | 22 | 1 | 2 | 0 | – | – | 24 | 1 |
| เอแนร์กีค็อทบุส | รวม | รวม | 79 | 5 | 5 | 0 | – | – | 84 | 5 |
| ฮันซาร็อสท็อค | 2005–06 | ซไวเทอบุนเดิสลีกา | 11 | 0 | 1 | 2 | – | – | 12 | 2 |
| 1899 ฮ็อฟเฟินไฮม์ | 2006–07 | เรกีโอนาลลีกาซืท | 11 | 0 | — | — | – | – | 11 | 0 |
| 1899 ฮ็อฟเฟินไฮม์ | 2007–08 | ซไวเทอบุนเดิสลีกา | 27 | 0 | 4 | 0 | – | – | 31 | 0 |
| 1899 ฮ็อฟเฟินไฮม์ | 2008–09 | บุนเดิสลีกา | 1 | 0 | 0 | 0 | – | – | 1 | 0 |
| 1899 ฮ็อฟเฟินไฮม์ | รวม | รวม | 39 | 0 | 4 | 0 | – | – | 43 | 0 |
| ไมนทซ์ 05 | 2008–09 | ซไวเทอบุนเดิสลีกา | 14 | 0 | 1 | 0 | – | – | 15 | 0 |
| ไมนทซ์ 05 | 2009–10 | บุนเดิสลีกา | 15 | 0 | 1 | 0 | – | – | 16 | 0 |
| ไมนทซ์ 05 | 2010–11 | บุนเดิสลีกา | 0 | 0 | 0 | 0 | – | – | 0 | 0 |
| ไมนทซ์ 05 | รวม | รวม | 29 | 0 | 2 | 0 | – | – | 31 | 0 |
| รวมในอาชีพ | รวมในอาชีพ | รวมในอาชีพ | 255 | 11 | 12 | 2 | 2 | 0 | 269 | 13 |
1 2  ปรากฏตัวในยูฟ่าคัพ
เกียรติประวัติ > ผู้เล่น

อูยแป็ชต์
ฮังกาเรียนคัพ: ฤดูกาล 2001–02
ฮังกาเรียนซูเปอร์คัพ: ค.ศ. 2002
1899 ฮ็อฟเฟินไฮม์
รองชนะเลิศซไวเทอบุนเดิสลีกา: ฤดูกาล 2007–08
รองชนะเลิศเรกีโอนาลลีกา: ฤดูกาล 2006–07
ไมนทซ์ 05
รองชนะเลิศซไวเทอบุนเดิสลีกา: ฤดูกาล 2008–09
แหล่งข้อมูลอื่น

Zsolt Lőw เว็บไซต์ fussballdaten.de (เยอรมัน)
Zsolt Lőw at magyarfutball.hu (ในภาษาฮังการี)
เอแม็ท

| --- | --- |
ผู้จัดทำ: บริษัท แม็กซ์พลอยส์ อินเตอร์เนชั่นแนล จำกัด 
ประเภทของเกม: สแคร็บเบิลฉบับคณิตศาสตร์
ภาษา: ภาษาไทย
จำนวนผู้เล่น: 2-4 คน
อายุของผู้เล่น: 3-12 ปี
ทักษะที่จำเป็น: คณิตศาสตร์
เอแม็ท (A-MATH) เป็นเกมต่อเลขคำนวณ ทักษะของการเล่นนั้นคือการต่อตัวเลขตามหลักการคำนวณคณิตศาสตร์ ไม่ว่าจะเป็นการบวก ลบ คูณ หาร ลงบนช่องตารางให้เกิดผลดีที่สุด เมื่อจบการแข่งขันผู้ที่ได้คะแนนมากที่สุดเป็นผู้ชนะ คะแนนจะเกิดจากค่าประจำตัวเบี้ยแต่ละตัวในการลงเล่นแต่ละครั้งรวมกับช่องตารางต่างๆ ที่มีค่าแตกต่างกันไป ผู้เล่นอาจจะเล่นแบบฝ่ายละ 1 คน หรือจับคู่เป็นทีมแข่งกันก็ได้
อุปกรณ์และความหมาย

กระดาน (BOARD) กระดานจะมีทั้งสิ้น 225 ช่อง แบ่งออกเป็นช่องคะแนนธรรมดาและช่องคะแนนพิเศษต่างๆ
สีแดง (Triple Equation 3X) หมายถึง เบี้ยตัวใดที่ผู้เล่นลงช่องนี้ จะมีผลทำให้สมการที่มีตัวเบี้ยนี้เป็นส่วนประกอบจะได้คะแนนเป็น 3 เท่า ทั้งสมการ
สีเหลือง (Double Equation 2X) หมายถึง เช่นเดียวกับช่องสีแดงแต่คะแนนที่ได้เป็นเพียง 2 เท่าของสมการ
สีฟ้า (Triple Piece 3X) หมายถึง เบี้ยตัวใดที่ทับช่องนี้ เฉพาะเบี้ยตัวนั้นจะได้คะแนนเป็น 3 เท่า
สีส้ม (Double Piece 2X) หมายถึง เช่นเดียวกับช่องสีฟ้า แต่คะแนนที่ได้จะเป็นเพียง 2 เท่าเฉพาะเบี้ยนั้น
เบี้ย (TILES) มีทั้งสิ้น 100 ตัว จะมีค่าของตัวเลขแต่ละตัวปรากฏอยู่ตามความยากง่ายของการเล่น ดังนี้
ตัวเลข 0 มี 5 ตัว มี 1 คะแนน
ตัวเลข 1 มี 6 ตัว มี 1 คะแนน
ตัวเลข 2 มี 6 ตัว มี 1 คะแนน
ตัวเลข 3 มี 5 ตัว มี 1 คะแนน
ตัวเลข 4 มี 5 ตัว มี 2 คะแนน
ตัวเลข 5 มี 4 ตัว มี 2 คะแนน
ตัวเลข 6 มี 4 ตัว มี 2 คะแนน
ตัวเลข 7 มี 4 ตัว มี 2 คะแนน
ตัวเลข 8 มี 4 ตัว มี 2 คะแนน
ตัวเลข 9 มี 4 ตัว มี 2 คะแนน
ตัวเลข 10 มี 2 ตัว มี 3 คะแนน
ตัวเลข 11 มี 1 ตัว มี 4 คะแนน
ตัวเลข 12 มี 2 ตัว มี 3 คะแนน
ตัวเลข 13 มี 1 ตัว มี 6 คะแนน
ตัวเลข 14 มี 1 ตัว มี 4 คะแนน
ตัวเลข 15 มี 1 ตัว มี 4 คะแนน
ตัวเลข 16 มี 1 ตัว มี 4 คะแนน
ตัวเลข 17 มี 1 ตัว มี 6 คะแนน
ตัวเลข 18 มี 1 ตัว มี 4 คะแนน
ตัวเลข 19 มี 1 ตัว มี 7 คะแนน
ตัวเลข 20 มี 1 ตัว มี 5 คะแนน
ตัวเลข + มี 4 ตัว มี 2 คะแนน
ตัวเลข - มี 4 ตัว มี 2 คะแนน
ตัวเลข  +/- มี  5 ตัว มี 1 คะแนน
ตัวเลข × มี 4 ตัว มี 2 คะแนน
ตัวเลข ÷ มี 4 ตัว มี 2 คะแนน
ตัวเลข ×/÷ มี 4 ตัว มี 1 คะแนน
ตัวเลข = มี  11 ตัว มี 1 คะแนน
ตัวเลข BLANK มี  4 ตัว ไม่มีคะแนน
เบี้ย +/- หรือ ×/÷ ให้เลือกใช้อย่างใดอย่างหนึ่ง เมื่อเลือกแล้วจะ เปลี่ยนแปลงไม่ได้
BLANK ใช้แทนตัวอะไรก็ได้ตั้งแต่ 0-20 รวมทั้ง +, -, ×, ÷, = เมื่อกำหนดแล้วจะเปลี่ยนแปลงไม่ได้
วิธีเล่น

ผู้เล่นจะต้องจับเบี้ยมาฝ่ายละ 1 ตัวเพื่อจะดูว่าฝ่ายใดได้เล่นก่อน โดยมีหลักคือเรียงตามตัวเลขจากมากไปหาน้อย เครื่องหมายทั้งหลายถือว่าต่ำกว่า 0 ทั้งหมด และตัว BLANK ถือว่าใกล้ที่สุด ใครใกล้ 20 กว่าจะได้เริ่มเล่นก่อน
ผู้เล่นจับตัวเบี้ยขึ้นมาฝ่ายละ 8 ตัว วางบนแป้น โดยที่ผู้เล่นก่อนจับก่อน โดยใช้เวลาไม่เกิน2นาทีต่อ1ครั้ง
ผู้เล่นที่ได้เริ่มเล่นก่อนจะต้องจัดตัวเลขเป็นสมการในลักษณะหนึ่งลักษณะใด (เช่น 7x2 = 5+9หรือ 7*7=42+7  หรือ 6=6 ก็ได้) วางลงบนกระดานในแนวนอนหรือแนวตั้งเท่านั้น โดยต้องมีตัวเบี้ยตัวใดตัวหนึ่งทับบนช่องดาวกลางกระดาน ตัวเบี้ยที่ทับช่องดาวจะได้คะแนนเป็น 3 เท่า เพราะช่องดาวกลางกระดานเป็นช่องสีฟ้า
ผู้เล่นคนแรกจะต้องจับตัวเบี้ยในถุงขึ้นมาใหม่เท่ากับจำนวนตัวเบี้ยที่ใช้ไป จากนั้นจะเป็นตาเล่นของผู้เล่นคนที่สอง ซึ่งจะต้องต่อเบี้ยที่มีอยู่ให้เป็นสมการโดยมีตัวเบี้ยที่ลงไปใหม่อย่างน้อยหนึ่งตัวสัมผัสกับตัวเบี้ยที่มีอยู่ในกระดานแล้วอาจจะเป็นการเพิ่มจำนวนตัวเลขในสมการเดิมที่มีอยู่ก่อนแล้ว เช่น นาย A ลง 3+4 = 7 นาย B อาจจะเล่น 9-3+4 = 7+3 ก็ถือเป็นสมการใหม่ก็ได้
การคิดและทำคะแนน

จากช่องคะแนนพิเศษทั้ง 4 แบบ คือ ช่องสีแดง (ทั้งสมการx3) ช่องสีเหลือง (ทั้งสมการx2) ช่องสีฟ้า (คูณ 3 เฉพาะตัวที่ทับช่อง)  และช่องส้ม (คูณ 2 เฉพาะตัวที่ทับช่อง)  หากเกิดกรณีที่ผู้เล่นลงสมการที่มีเบี้ยตัวเลขที่เล่นใหม่ทับช่องพิเศษมากกว่า 1 ช่องแล้ว คะแนนที่ได้จะนับคะแนนพิเศษเบี้ยแต่ละตัวก่อนแล้วค่อยนำมาคิดช่องพิเศษ ของทั้งสมการ ตัวอย่างเช่น เมื่อผู้เล่นเล่น 7-7 = 6x0 ตัวเลข 7 มีค่า 2 แต้ม ทับบนช่องสีฟ้า (เฉพาะตัวคูณ 3) เครื่องหมาย = มีค่า 1 แต้มทับช่องสีส้ม (เฉพาะตัวคูณ 2) เครื่องหมายคูณทับช่องสีเหลือง (ทั้งสมการคูณ 2) คะแนนของการเล่นครั้งนี้เท่ากับ [(2×3) +2+2+ (1×2) +2+2+1]×2=17×2=34 แต้ม
ช่องพิเศษต่างๆนั้น สามารถใช้ในการเล่นทับลงไปครั้งแรกเท่านั้น ในการเล่นครั้งต่อมเบี้ยที่ทับอยู่บนช่องพิเศษแล้วนั้นให้นับคะแนนเฉพาะค่าเบี้ยเท่านั้น
การสิ้นสุดเกม

เกมจะสิ้นสุดเมื่อผู้เล่นใช้เบี้ยที่มีอยู่จนหมด (หลังจากเบี้ยในถุงหมดแล้ว)
ในขณะเดียวกันฝ่ายตรงข้ามยังคงมีเบี้ยเหลืออยู่ ให้หาคะแนนรวมของตัวเบี้ยนั้นแล้วคูณด้วย 2 นำไปบวกให้กับผู้เล่นที่เป็นคนลงเบี้ยหมดก่อน (ยกเว้น BLANK ไม่ต้องติดลบ)
ในกรณีที่ผู้เล่นทั้งสองฝ่าย ไม่สามารถเล่นตัวเบี้ยที่เหลือในแป้นของเขาทั้งสองแล้ว และบอกผ่านครบสามครั้ง ก็ถือเทกระดานทิ้งซะ การนับคะแนนโดยที่เอาคะแนนของเบี้ยที่เหลืออยู่ในแป้นลบออกจากคะแนนของตนเองโดยที่ไม่ต้องคูณ 2 (คะแนนของ BLANK เท่ากับศูนย์)
ส่วนพิเศษในการเล่น

การขอเปลี่ยนตัว  ผู้เล่นสามารถขอเปลี่ยนเบี้ยได้โดยต้องเสียการเล่น 1 ตา การเปลี่ยนสามารถเปลี่ยนได้ตั้งแต่ 1-8 ตัว ยกเว้นถ้าตัวเบี้ยในถุงไม่ถึง 5 ตัว ไม่สามารถเปลี่ยนเบี้ยได้อย่างเด็ดขาด
การทำบิงโกเอแม็ท  ในระหว่างการเล่นผู้เล่นคนใดสามารถลงเบี้ยได้ครบ 8 ตัวลงบนแป้นพร้อมกันในตาเดียว ผู้เล่นคนนั้นจะได้รับคะแนนพิเศษเพิ่มขึ้นอีก 40 คะแนน นอกเหนือจากคะแนนที่ได้จากตาเล่นปกติ
การขอชาเลนจ์ (CHALLENGE)  หากผู้เล่นฝ่ายใดฝ่ายหนึ่งเล่นลงสมการแล้วอีกฝ่ายเห็นว่าผิดพลาดผู้เล่นขอเรียกชาเล้นจ์ได้เพื่อดูว่าถูกหรือเปล่าโดยอาจใช้เครื่องคิดเลขช่วย หากถูกต้องแล้วผู้ขอตรวจจะเสียตาเล่นไปหนึ่งตา แต่หากผิด ผู้ที่ลงผิดจะต้องยกตัวเบี้ยทั้งหมดในตานนั้นออกและได้คะแนนเป็นศูนย์
เวลา ควรกำหนดเวลาในการลงแต่ละครั้งเพื่อความสนุกสนานในปกติไม่เกิน 3 นาทีในการเล่นแต่ละครั้ง ปัจจุบันในการแข่งขันระดับประเทศ จะมีการใช้นาฬิกา Chess Clock (นาฬิกาจับเวลา 2 หน้าปัด) ในการควบคุมการแข่งขัน โดยกำหนดให้แต่ละฝ่ายใช้เวลารวมไม่เกินเกมละ 22 นาที หากฝ่ายใดใช้เวลาเกินฝ่ายนั้นจะถูกปรับนาทีละ 10 คะแนน
การผสมตัวเลข การลงเบี้ยแต่ละครั้งนั้นสามารถนำเลขโดด (0-9) จำนวน 2-3 ตัวมาวางติดกันเพื่อประกอบเป็นเลข 2 หลักได้ เช่น ใช้เบี้ย 1และ 2 มาประกอบเป็นเลข 12ได้ หรือใช้เบี้ย 1,8และ5 มาต่อเป็น185
การเปลี่ยนค่าเป็นเลขลบ สามารถเอาเครื่องหมายลบ มาวางไว้หน้าเบี้ย 1-20 และจำนวนต่างๆที่เกิดจากข้อ 5 เพื่อให้เป็นค่าลบได้ เช่น -6 = 4-10 หรือ -5 = -5 แต่ห้ามวางเครื่องหมายบวกลบคูณหารไว้ติดกัน เช่น -7 = 6+ -3 ไม่ได้
ห้ามใช้ 0 ไปต่อหน้าตัวเลขทุกจำนวน เช่น 07,012 ถือว่าใช้ไม่ได้ทั้งหมด
ห้ามใช้เครื่องหมาย (+) หรือเครื่องหมาย (-) เติมหน้าตัวเลข 0
ห้ามใช้เครื่องหมาย (+) เติมหน้าตัวเลข เช่น +7 = 5+2
หลักการคำนวณเบื้องต้น

หาก “เครื่องหมาย × และ ÷ ”หรือ เครื่องหมาย + และ –  อยู่ด้วยกัน ต้องทำตามลำดับก่อนหลัง เช่น 8×3÷6 = 24÷6 = 4 หรือ 7-4+5 = 3+5 = 8
ต้องกระทำเครื่องหมายคูณและหารก่อนเครื่องหมายบวกลบ เช่น 4×3+4 ต้องคิดเป็น (4×3) +4 = 12+4 = 16; 4×9÷2+5 = 23 ต้องคิดเป็น (4×9÷2) +5 = 18+5 = 8
ห้ามนำ 0 เป็นตัวหาร แต่หากใช้เป็นตัวตั้งแล้วจะหารด้วยเลขอะไรผลลัพธ์ได้ 0 เสมอ เช่น 5÷0 = หาค่าไม่ได้ แต่ 0÷5 = 0
ตัวอย่างการลงตัวโดยขยายสมการที่มีอยู่แล้วเมื่อผู้เล่นไม่มีเครื่องหมาย = เช่น จาก 2×2+1 = 10×1-5 เป็น 12÷3+1×1 = 10×1-5÷1
นอกจากนี้สามารถขยายต่อไปได้อีกโดยคงให้สมการสมดุล รวมถึงการทำให้สมมูลกัน เช่น 4+5 = 3×3÷1 เป็น 4+5 = 3×3÷1 = 81÷9
สมการสามารถคิดเป็นเศษส่วนได้ เช่น 2÷4 = 4÷8
86 -เอทตี้ซิกซ์-

| --- | --- |
86 -เอทตี้ซิกซ์-
หน้าปกของไลต์โนเวล 86 -เอทตี้ซิกซ์- เล่ม 1 ในฉบับภาษาไทย
86-エイティシックス- (Eiti Shikkusu)
แนว: เมคา, วีรคติระทึกขวัญ, บันเทิงคดีแนววิทยาศาสตร์
ไลต์โนเวล
เขียนโดย: อาซาโตะ อาซาโตะ
วาดภาพโดย: ชิราบิ
สำนักพิมพ์: ASCII Media Works
สำนักพิมพ์ภาคภาษาไทย: ฟีนิกซ์
ในเครือ: เด็งเงกิบุงโกะ
กลุ่มเป้าหมาย: ชาย
ตีพิมพ์: 10 กุมภาพันธ์ พ.ศ. 2560
จำนวนเล่ม:  13    13
มังงะ
เขียนโดย: อาซาโตะ อาซาโตะ
วาดภาพโดย: โมโตกิ โยชินาริ
สำนักพิมพ์: สแควร์เอนิกซ์
สำนักพิมพ์ภาคภาษาไทย: ฟีนิกซ์
นิตยสาร: Young Gangan
กลุ่มเป้าหมาย: เซเน็ง
ตีพิมพ์: 10 ตุลาคม พ.ศ. 2561
จำนวนเล่ม:  3    3
มังงะ
Gakuen 86
เขียนโดย: อาซาโตะ อาซาโตะ
วาดภาพโดย: ซูซูเมะ โซเมมิยะ
สำนักพิมพ์: Media Factory
นิตยสาร: Monthly Comic Alive
กลุ่มเป้าหมาย: เซเน็ง
ตีพิมพ์: 27 มิถุนายน พ.ศ. 2563
อนิเมะโทรทัศน์
กำกับโดย: โทชิมาสะ อิชิอิ
เขียนบทโดย: โทชิยะ โอโนะ
ดนตรีโดย: ฮิโรยูกิ ซาวาโนะ โคตะ ยามาโมโตะ
สตูดิโอ: A-1 Pictures
เครือข่าย: Tokyo MX, BS11, GYT, GTV, ytv, CTV
ฉาย:  11 เมษายน พ.ศ. 2564  –  19 มีนาคม พ.ศ. 2565
ตอน: 23
86 -เอทตี้ซิกซ์- (ญี่ปุ่น: 86-エイティシックス-; โรมาจิ: Eiti Shikkusu) เป็นซีรีส์ไลต์โนเวลญี่ปุ่นแนววิทยาศาสตร์ เขียนโดยอาซาโตะ อาซาโตะ วาดภาพประกอบโดยชิราบิ เริ่มตีพิมพ์โดยสำนักพิมพ์ ASCII Media Works เมื่อเดือนกุมภาพันธ์ พ.ศ. 2560 โดยเป็นหนังสือในเครือเด็งเงกิบุงโกะ
ได้รับการดัดแปลงเป็นมังงะวาดรูปโดยโมโตกิ โยชิฮาระ ตีพิมพ์ในนิตยสาร Young Gangan นิตยสารการ์ตูนแนวเซเน็งของสำนักพิมพ์สแควร์เอนิกซ์ ตั้งแต่ปี พ.ศ. 2561 มังงะดัดแปลงเรื่องที่สองชื่อเรื่องว่า Gakuen 86 วาดรูปโดยซูซูเมะ โซเมมิยะ ตีพิมพ์ในนิตยสาร Monthly Comic Alive นิตยสารการ์ตูนแนวเซเน็ง ของสำนักพิมพ์ Media Factory ทั้งไลต์โนเวลและมังงะมีลิขสิทธิ์ในประเทศไทยโดยสำนักพิมพ์ฟีนิกซ์ ได้รับการดัดแปลงเป็นอนิเมะโดยสตูดิโอ เอ-1 พิกเจอร์ส ออกอากาศตั้งแต่เดือนเมษายน พ.ศ. 2564 ถึงเดือนมีนาคม พ.ศ. 2565
แหล่งข้อมูลอื่น

เว็บไซต์ทางการของไลต์โนเวล (ในภาษาญี่ปุ่น)
เว็บไซต์ทางการของมังงะ (ในภาษาญี่ปุ่น)
เว็บไซต์ทางการของอนิเมะ (ในภาษาญี่ปุ่น)
86 -เอทตี้ซิกซ์- (นิยาย) ที่เครือข่ายข่าวอนิเมะ
โทมิอิจิ มูรายามะ

| โทมิอิจิ มูรายามะ |
| --- | --- |
村山富市
ภาพถ่ายทางการใน ค.ศ. 1994

นายกรัฐมนตรีญี่ปุ่น
ดำรงตำแหน่ง 30 มิถุนายน ค.ศ. 1994 – 11 มกราคม ค.ศ. 1996
กษัตริย์: สมเด็จพระจักรพรรดิอากิฮิโตะ
รอง: โยเฮ โคโนะ รีวตาโร ฮาชิโมโตะ
ก่อนหน้า: สึโตมุ ฮาตะ
ถัดไป: รีวตาโร ฮาชิโมโตะ
ประธานพรรคสังคมประชาธิปไตย
ดำรงตำแหน่ง 25 กันยายน ค.ศ. 1993 – 28 กันยายน ค.ศ. 1996
ก่อนหน้า: ซาดาโอะ ยามาฮานะ
ถัดไป: ทากาโกะ โดอิ
สมาชิกสภาผู้แทนราษฎร  จากโออิตะ เขต 1
ดำรงตำแหน่ง 11 ธันวาคม ค.ศ. 1972 – 19 พฤษภาคม ค.ศ. 1980
ก่อนหน้า: อิซามุ มูรากามิ
ถัดไป: อิซามุ มูรากามิ
ดำรงตำแหน่ง 19 ธันวาคม ค.ศ. 1983 – 2 มิถุนายน ค.ศ. 2000
ก่อนหน้า: อิซามุ มูรากามิ
ถัดไป: บัง คูงิมิยะ
สมาชิกสภาจังหวัดโออิตะ   จากนครโออิตะ
ดำรงตำแหน่ง ค.ศ. 1963 – 1972
สมาชิกสภานครโออิตะ
ดำรงตำแหน่ง ค.ศ. 1955 – 1963
 
ข้อมูลส่วนบุคคล
เกิด:  (1924-03-03) 3 มีนาคม ค.ศ. 1924 (100 ปี) โออิตะ จักรวรรดิญี่ปุ่น
พรรคการเมือง: พรรคสังคมประชาธิปไตย
การเข้าร่วม พรรคการเมืองอื่น: พรรคสังคมนิยมญี่ปุ่น (จนถึง ค.ศ. 1996)
คู่สมรส: โยชิเอะ มูรายามะ (สมรส 1953)
ศิษย์เก่า: มหาวิทยาลัยเมจิ
ลายมือชื่อ: 

ยศที่ได้รับการแต่งตั้ง
รับใช้:  ญี่ปุ่น
แผนก/สังกัด:  กองทัพบกจักรวรรดิญี่ปุ่น
ประจำการ: ค.ศ. 1944–1945
ชั้นยศ: เจ้าหน้าที่รับสมัคร
การยุทธ์: สงครามโลกครั้งที่สอง
 

โทมิอิจิ มูรายามะ (ญี่ปุ่น: 村山 富市; โรมาจิ: Murayama Tomiichi; เกิดวันที่ 3 มีนาคม ค.ศ. 1924) เป็นนักการเมืองชาวญี่ปุ่นที่ดำรงตำแหน่งนายกรัฐมนตรีญี่ปุ่นตั้งแต่ ค.ศ. 1994 ถึง 1996 เขาเป็นหัวหน้าพรรคสังคมนิยมญี่ปุ่นและมีส่วนในการเปลี่ยนชื่อพรรคไปเป็นพรรคสังคมประชาธิปไตยแห่งญี่ปุ่นใน ค.ศ. 1996
เมื่อดำรงตำแหน่งนายกรัฐมนตรี มูรายามะกลายเป็นผู้นำฝ่ายสังคมนิยมคนแรกของญี่ปุ่นที่อยู่ในตำแหน่งนี้เป็นเวลาเกือบ 50 ปี ปัจจุบันตัวเขาเป็นที่จดจำมากที่สุดจากคำปราศรัย "เนื่องในโอกาสครบรอบ 50 ปีแห่งการสิ้นสุดสงคราม" ซึ่งเขาได้กล่าวขอโทษต่อการปกครองแบบอาณานิคมและการรุกรานของญี่ปุ่นในอดีตต่อสาธารณะ
ในบรรดาอดีตนายกรัฐมนตรีญี่ปุ่น 10 คน มูรายามะยังคงเป็นนายกรัฐมนตรีที่อายุมากที่สุดหลังการเสียชีวิตของยาซูฮิโระ นากาโซเนะเมื่อวันที่ 29 พฤศจิกายน ค.ศ. 2019 มูรายามะยังเป็นอดีตนายกรัฐมนตรีคนเดียวที่มีชีวิตอยู่ที่เกิดในยุคไทโช
ชีวิตช่วงต้นและการศึกษา

มูรายามะเกิดในจังหวัดโออิตะเมื่อวันที่ 3 มีนาคม ค.ศ. 1924 พ่อของเขาเป็นชาวประมง. เขาเป็นบุตรชายคนที่ 6 จากลูกทั้งหมด 11 คน พ่อเสียชีวิตตอนเขาอายุ 14 ปี ทำให้เขาต้องส่งหนังสือพิมพ์และทำงานเล็ก ๆ น้อย ๆ เพื่อหารายได้เลี้ยงชีพ หลังจบจากโรงเรียนมัธยมเทศบาลโออิตะใน ค.ศ. 1938 เขาย้ายไปที่โตเกียวและเริ่มทำงานที่โรงงานตีพิมพ์ในเวลากลางวัน และไปเรียนที่โรงเรียนพาณิชยการเทศบาลโตเกียวในเวลากลางคืน
เขาเข้าเรียนที่มหาวิทยาลัยเมจิใน ค.ศ. 1943 ในฐานะนักศึกษาสาขาปรัชญา แต่ถูกระดมพลใน ค.ศ. 1944 และได้รับมอบหมายให้ทำงานในอู่ต่อเรืออิชิกาวะจิมะ ต่อมาในปีนั้นเขาาถูกเกณฑ์เข้ากองทัพจักรวรรดิและได้รับมอบหมายให้ไปประจำการในกองทหารราบที่ 72 ในกองพลน้อยที่ 23 ของกองพลที่ 23 ในฐานะพลทหารชั้นประทวน เขาถูกปลดประจำการภายหลังการยอมจำนนของญี่ปุ่นด้วยยศเจ้าหน้าที่รับสมัคร และจบสงครามด้วยยศนักเรียนนายร้อยจ่าสิบเอก เขาจบการศึกษาจากมหาวิทยาลัยเมจิใน ค.ศ. 1946 และใน ค.ศ. 1948 เขาได้เป็นเลขาธิการสมาคมเยาวชนหมู่บ้านประมงจังหวัดโออิตะ หลังจากที่สหพันธ์เยาวชนหมู่บ้านประมงถูกยุบลงหลังประสบความสำเร็จในหลาย ๆ ด้าน เช่น การจัดตั้งสหกรณ์การประมง เขาก็ทำงานเป็นเลขาธิการสหภาพแรงงานของพนักงานจังหวัดโออิตะในเวลาต่อมา
หลังการเมือง

ใน ค.ศ. 2000 มูรายามะเกษียณตนเองจากการเมือง ตัวเขาและมุตสึโกะ มิกิเดินทางไปประเทศเกาหลีเหนือใน ค.ศ. 2000 เพื่อส่งเสริมความสัมพันธ์ทวิภาคีระหว่างสองประเทศให้ดีขึ้น
มูรายามะกลายเป็นประธาน Asian Women's Fund หน่วยงานกึ่งรัฐบาลที่จัดตั้งขึ้นเพื่อจ่ายค่าชดเชยแก่อดีตนางบำเรอ หลังให้ค่าชดเชยและดำเนินโครงการต่าง ๆ แล้ว กองทุนดังกล่าวจึงถูกยุบเลิกในวันที่ 31 มีนาคม ค.ศ. 2007
มูรายะมะมีอายุถึง 100 ปีในวันที่ 3 มีนาคม ค.ศ. 2024
แหล่งข้อมูลอื่น

ข้อมูลการออกสื่อ บน ซี-สแปน
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  ฝรั่งเศส  BnF data  เยอรมนี  อิสราเอล  สหรัฐ  ญี่ปุ่น  ออสเตรเลีย  เกาหลี  เนเธอร์แลนด์ 
วิชาการ:  CiNii 
ประชาชน:  Trove 
มูรายามะวัยหนุ่มขณะทำงานที่บริษัทการพิมพ์
มูรายามะกับโยชิฮิโกะ โอกาเบะ (28 พฤศจิกายน ค.ศ. 2015)
ของเล่น

ของเล่นหลากหลายชิ้น ที่ทำจากไม้แบบดั้งเดิม Channapatna toys จาก ประเทศอินเดีย
ของเล่น คือสิ่งของใด ๆ ที่สามารถนำมาใช้เล่นได้ โดยมากของเล่นมักจะมีความเกี่ยวข้องกับเด็กและสัตว์เลี้ยง การเล่นของเล่นช่วยให้เด็กปรับทัศนคติของชีวิตและสังคมที่พวกเขาอาศัย ของเล่นทำจากวัสดุที่แตกต่างกันเพื่อให้เหมาะกับอายุผู้เล่น สิ่งของหลายอย่างถูกออกแบบมาให้เป็นของเล่น แต่สิ่งของที่ผลิตเพื่อจุดประสงค์อื่นก็สามารถเป็นของเล่นได้ เช่น เด็กเล็กคนหนึ่งอาจหยิบของใช้ในบ้านแล้ว "ขว้าง" ขึ้นบนอากาศเพื่อแสดงว่าเป็นเครื่องบิน ของเล่นบางชิ้นผลิตออกมาเพื่อเป็นเพียงของสะสม และตั้งใจไว้ตั้งแสดงเฉย ๆ เท่านั้น
จุดกำเนิดของของเล่นมีตั้งแต่ยุคก่อนประวัติศาสตร์ ตุ๊กตาใช้แทนเด็กทารก สัตว์ และทหาร หรืออาจใช้แทนเครื่องมือต่าง ๆ สามารถพบได้ตามแหล่งโบราณคดี โดยหลักแล้ว ของเล่นทำขึ้นสำหรับเด็ก
ของเล่น และการละเล่นโดยทั่วไปเป็นสิ่งสำคัญสำหรับการเติบโตและการเรียนรู้โลกรอบตัวเรา เด็ก ๆ เล่นของเล่นและการละเล่นเพื่อค้นหาตัวตนของตน ทำให้ร่างกายเติบโตแข็งแรง เรียนรู้เหตุและผล สร้างความสัมพันธ์ และฝึกฝนทักษะที่จำเป็นเมื่อเป็นผู้ใหญ่ ผู้ใหญ่ใช้ของเล่นเพื่อสร้างความสัมพันธ์ในสังคม สอน จดจำและนำบทเรียนจากวัยเด็กมาใช้ ค้นหาตัวตนของตน ฝึกฝนจิตใจและร่างกาย สร้างความสัมพันธ์ ฝึกฝนทักษะ และตกแต่งที่อยู่อาศัย หรืออาจเรียกว่าของเล่นเสริมพัฒนาการ
รายพระนามพระมหากษัตริย์ตูนิเซีย
เบย์แห่งตูนิส (1705–1956) > ราชวงศ์ฮูเซอีนิส

| 0 | 1 | 2 |
| --- | --- | --- |
| พระบรมฉายาลักษณ์ | พระมหากษัตริย์ | รัชกาล |
|  | พระเจ้าอัล-ฮัสซันที่ 1 | ค.ศ. 1705 – ค.ศ. 1735 |
|  | พระเจ้าอาลีที่ 1 | ค.ศ. 1735 – ค.ศ. 1756 |
|  | พระเจ้ามูฮัมหมัดที่ 1 อัล-ราชิด | ค.ศ. 1756 – ค.ศ. 1759 |
|  | พระเจ้าอาลีที่ 2 อิบน์-ฮุสเซน | ค.ศ. 1759 – ค.ศ. 1777 |
|  | พระเจ้าฮัมมูดา อิบน์-อาลี | ค.ศ. 1777 – ค.ศ. 1814 |
|  | พระเจ้าอุธมาน อิบน์-อาลี | ค.ศ. 1814 – ค.ศ. 1814 |
|  | พระเจ้ามาห์หุด อิบน์-มูฮัมหมัด | ค.ศ. 1814 – ค.ศ. 1824 |
|  | พระเจ้าฮัสซันที่ 2 | ค.ศ. 1824 – ค.ศ. 1835 |
|  | พระเจ้ามุสตาฟา อิบน์-มาห์หมุด | ค.ศ. 1824 – ค.ศ. 1837 |
|  | พระเจ้าอาเหม็ดที่ 1 | ค.ศ. 1837 – ค.ศ. 1855 |
|  | พระเจ้ามูฮัมหมัดที่ 2 อิบน์-อัล ฮาซาน | ค.ศ. 1855 – ค.ศ. 1859 |
|  | พระเจ้ามูฮัมหมัดที่ 3 อัสซาดิก | ค.ศ. 1859 – ค.ศ. 1882 |
|  | พระเจ้าอาลีที่ 3 อิบน์-อัล ฮาซาน | ค.ศ. 1882 – ค.ศ. 1902 |
|  | พระเจ้ามูฮัมหมัดที่ 4 อิบน์-อัล ฮาดี | ค.ศ. 1902 – ค.ศ. 1906 |
|  | พระเจ้ามูฮัมหมัดที่ 5 อัล-นาซีร์ | ค.ศ. 1906 – ค.ศ. 1922 |
|  | พระเจ้ามูฮัมหมัดที่  6 อัล-ฮาบิบ | ค.ศ. 1922 – ค.ศ. 1929 |
|  | พระเจ้าอาเหม็ดที่ 2 อิบน์-อาลี | ค.ศ. 1929 – ค.ศ. 1942 |
|  | พระเจ้ามูฮัมหมัดที่ 7 | ค.ศ. 1942 – ค.ศ. 1943 |
|  | พระเจ้ามูฮัมหมัดที่ 8 อัล-อามิน | ค.ศ. 1943 – ค.ศ. 1956 |
พระมหากษัตริย์ตูนิเซีย (1956–1957) > ราชวงศ์ฮูเซอีนิส

| 0 | 1 | 2 |
| --- | --- | --- |
| พระบรมฉายาลักษณ์ | พระมหากษัตริย์ | รัชกาล |
|  | พระเจ้ามูฮัมหมัดที่ 8 อัล-อามิน | ค.ศ. 1956 – ค.ศ. 1957 |
แหล่งข้อมูลอื่น

Husainid Dynasty
| ด ค กรายพระนามพระมหากษัตริย์แบ่งตามประเทศ |
| --- | --- |
ทวีปแอฟริกา:  โมร็อกโก  เลโซโท  เอสวาตินี (*) 
ทวีปเอเชีย:  กัมพูชา  กาตาร์ (*)  คูเวต (⁂)  จอร์แดน (⁂)  ซาอุดีอาระเบีย (*)  ญี่ปุ่น  ไทย  บรูไน (*)  บาห์เรน (*)  ภูฏาน  มาเลเซีย (!)  สหรัฐอาหรับเอมิเรตส์ (*)  โอมาน (*) 
ทวีปยุโรป:  เดนมาร์ก  นครรัฐวาติกัน (*!)  นอร์เวย์  เนเธอร์แลนด์  เบลเยียม  โมนาโก  ลักเซมเบิร์ก  ลีชเทินชไตน์  สเปน  สวีเดน  สหราชอาณาจักร (* สกอตแลนด์ อังกฤษ)  อันดอร์รา (!) 
ทวีปอเมริกา:  แคนาดา 
เขตโอเชียเนีย:  ตองงา 
อดีตราชอาณาจักร:  กรีซ  เกาหลี  คอโมโรส  เคนยา  โครเอเชีย  จอร์เจีย  จีน  ซามัว  เซอร์เบีย  ตุรกี  ตูนิเซีย  เนปาล  บราซิล  บอสเนีย  บัลแกเรีย  บุรุนดี  เบนิน  จักรวรรดิไบแซนไทน์  โปรตุเกส  โปแลนด์  ฝรั่งเศส  พม่า  ฟีจี  ฟินแลนด์  มองโกเลีย  มอนเตเนโกร  มัลดีฟส์  มาดากัสการ์  มาลาวี  เม็กซิโก  ยูกันดา  ยูโกสลาเวีย  ยูเครน  เยเมน  เยอรมนี  รวันดา  รัสเซีย  โรมาเนีย  ลาว  ลิทัวเนีย  ลิเบีย  เวียดนาม  ศรีลังกา  ออสเตรีย  อัฟกานิสถาน  อาร์มีเนีย  อิตาลี  อินเดีย  อิรัก  อาเซอร์ไบจาน  อิหร่าน  อิสราเอล  อียิปต์  อุซเบกิสถาน  เอธิโอเปีย  แอฟริกากลาง  แอฟริกาใต้  แอลเบเนีย  ไอร์แลนด์  ฮังการี  เฮติ 
* สมบูรณาญาสิทธิราชย์, ⁂ ราชาธิปไตยกึ่งภายใต้รัฐธรรมนูญ, ! ราชาธิปไตยที่มีการเลือกตั้ง
Genealogical tree of the Idrisid and Senussi family showing their descent Muhammad the Prophet.